Lav et referat af nedenstående tekst:

Tekst:
Organisationen Missing People indledte i eftermiddags en eftersøgning i Hjallerup for at finde den 81-årige Ehlers Pedersen, der siden torsdag har været savnet. Den civile eftersøgning kommer, efter Nordjyllands Politi har valgt at indstille eftersøgningen for nu - efter man her har ledt med både hunde og varmesøgende kameraer uden held. Men Missing People er gået i gang med at lede i Hjallerup. - Vi kigger efter manden, inde bag ved skraldespande, bag ved containere, og havemøbler, der er dækket til og så videre. Hvis vi kan være der. Kan han også, siger Kirsten Tranekær, der er gruppeleder hos Missing People. Politiet reagerer på konkrete henvendelser Nordjyllands Politi har valgt at skrue ned for den primære eftersøgning, der har været intensiv henover weekenden. - Men i og med at den ikke bar frugt, har vi her i dag vurderet, at vi fremadrettet kun reagerer på konkrete henvendelser, vi får i sagen, siger Lars Jensen, politikommissær, Nordjyllands Politi Det er den forsvundne mands datter, Karina Sun Pedersen, der har kontaktet Missing People for at få hjælp til at finde Ehlers Pedersen, og hun håber, at de lykkes med eftersøgningen. - De går i alt og snakker med alt og alle, og der bliver finkæmmet. Jeg ved godt, at der har været hundepatruljer ude, at der har været droner ude, og der har været helikoptere med varmesøgende kameraer - men uden held, siger Karina Sun Pedersen. Familie håber på vished Omkring 80 mennesker var i dag med til eftersøgningen. Og nu håber de pårørende, at sagen med den forsvundne mand snart får en afslutning, så de kan få vished for, hvad der er sket med Ehlers Pedersen. - Hvis han er ude i det her vejr, så er han død. Men jeg håber, at han bliver fundet, så jeg får ro, og min familie får ro, siger Karina Sun Pedersen. Missing People fortsætter eftersøgningen igen tirsdag.

Referat:
81-årige Ehlers Pedersen fra Hjallerup har været væk siden torsdag. Politiet skruer ned for den primære eftersøgning, imens går frivillige i gang med at lede.